Tsakani Shiviti

Tsakani Goodness Shiviti ( o o tshotsweng ka Motsheganong a le lesome le bobedi ngwaga wa 1990) ke mopolotiki wa kwa Aforika Borwa o o emetseng African National Congress (ANC) fa e sale ka Seetebosigo 2024. Ke mokwaledi mogolo wa lekgotla la ANC la banana. Kwa palamenteng, ke modulasetilo wa komiti ya maranyane le botegeniki.

 Botshelo jwa gagwe le thuto 
A tshotswe ka Motsheganong a le lesome le bobedi ngwaga wa 1990,"Final Candidate Lists for 2024 National and Provincial Elections: National Candidates" (PDF). Electoral Commission of South Africa. 10 April 2024. Retrieved 01 December 2025 Shiviti o tsholetswe a bo a godisiwa kwa Mapapila, motse o o kwa Malamulele kwa e leng Limpopo gompieno.Mzangwe, Lunga (4 November 2023). "ANC Youth League's Tsakani Shiviti: From humble beginnings to political leadership". The Citizen. Retrieved 01 December 2025 Ene le batsalwa le ene ba barataro ba godisitswe ke nkuku wa bone fa batsadi ba bone ba bereka kwa Gauteng. Lolwapa lwa gagwe ke ba lotso lwa Tsonga.

Morago ga sekolo se segolwane, o ne a tswa kwa lolwapeng kwa ntle ga kemo nokeng ya batsadi ba gagwe  go tsena sekolo sa ithutelo ditiro sa University of Limpopo, a tsena ka thuso ya South African Students Congress (SASCO) le madi a a neng a a bolokile fa a santse a dira moriri. O alogile la Bachelor of Arts ya ditlhaeletsanyo."Tsakani Goodness Shiviti". People's Assembly. Retrieved 01 December 2025 O ne a tlhophiwa e le mothusa tautona wa SASCO ka 2016, ka nako ya letsholo la #FeesMustFall.

 Tiro ya sepolotiki 
Morago ga go aloga, Shiviti o ne a bereka mo makgotleng a dikgwebo potlana. Small Enterprise Finance Agency le Small Enterprise Development Agency."Elections 2024: The Under-45's Club". Daily Maverick. Retrieved 02 December 2025 Ka Phukwi a rogwa ngwaga wa 2023, o ne a tlhophiwa e le mothusa mokwaledi mogolo wa African National Congress (ANC) mo lekgotleng la banana, a thusa mokwaledi mogolo Mntuwoxolo Ngudle; kwa bokopanong joo, Olga Seate o ne a tlhophiwa go nna mothusa mokwaledi wa bobedi, e le maemo a a neng a sa tswa go tlhamiwa.Mahlati, Zintle (2 July 2023). "Unopposed: ANC MP Collen Malatji takes the helm of ANCYL in conference clean-sweep". News24. Retrieved 02 December 2025Masuabi, Queenin (2 July 2023). "ANC Youth League members cry foul after leadership elected unopposed". Daily Maverick. Retrieved 02 December 2025

Mo ditlhophong tsa Motsheganong 2024, Shiviti o ne a tlhophiwa go emela ANC kwa palamenteng ya Aforika Borwa. O mo komiting ya maranyane le botegeniki, e e neng ya mo tlhopha go nna modulasetilo wa yone ka bongwefela jwa pelo ka Phukwi a le lesome ngwaga wa 2024."Election of Chairperson". PMG. 10 July 2024. Retrieved 02 December 2025 Fa a le mo maemong ao ka Ngwanatsele 2024, o ne a supa matshwenyego ka lobelo lo Aforika Borwa a tsamayang ka lone mo go fetogeleng kwa dikoloing tsa motlakase, a re phetogo e e tshwanetse go sala morago thulaganyo e potlana mo pusong e le tsela ya go fema kgoreletso mo mmarakeng.Mzekandaba, Simnikiwe (21 November 2024). "State must lead trial of EVs in SA, say MPs". ITWeb. Retrieved 02 December 2025 Kgwedi eo SABC e ne ya mo inola a kgothatsa ba ba neng ba le teng kwa ditshupong tsa sepolotiki kwa Mbombela go tsaya dimausu tse di le mo diatleng tsa batswakwa."ANCYL 1st DSG calls on the youth to reclaim local spaza shop sector". SABC News. 23 November 2024. Archived from the original on 24 November 2024. Retrieved 02 December 2025

 Botshelo jwa gagwe 
Shiviti ke MoKeresete.

 Metswedi